(रिर्पोट : आनंद झा)
नई दिल्ली : मैथिल यूथ परिषद् बृहस्पति दिन सांझमे 6 बजे सऽ 8:30 बजे धरि दिल्लीक इंडिया गेट पर प्रदर्शन केलक जाहिमे लगभगि 200-250 गोटे सहभागी छलाह। एहि प्रदर्शनमे महिला पुरुष दुनु भाग लेलैथ आ बलात्कारी के फासी देबय के मांग कैल गेल आ कानूनमे बदलावक लेल आवाज सेहो उठल। लगातार उठैत आवाज "बेटी का सम्मान करो भारत का निर्माण करो" "we want justice" "कानून में संशोधन हो" "बलात्कारियो को फासी दो" आ दू चारि टा नाराक संग प्रदर्शन केँ तात्कालिक विराम देल गेल आ अंतमे मोमबत्ती जरा कऽ पीड़ित लड़की लेल भगवान स 2 मिनटक प्रार्थना कैल गेल जे ओ शीघ्र स्वस्थ होइथ आ हुनक आगामी जीवन नीक बीतय। जौँ हुनका न्याय नहिँ भेटल आ देश भरिमे महिलाक संगे अत्याचार बंद नहिँ भेल तऽ मैथिल यूथ अपन आवाज़ उठाबैत रहत। प्रदर्शनमे संस्थाक आनन्द झा (अध्यक्ष), मुकेश मिश्र (महासचिव), चित्रान्शु कर्ण (सचिव), रेनू मिश्र, विजय झा, कृपानंद झा, मधु मैडम, रविन्द्र ठाकुर,हिमांशु कर्ण, कमलेश मिश्र, मिंटू झा, अरविन्द मालिक, सोनाली सिंह, अशोक दास,प्रीती कुमारी संगे बहुतो लोक उपस्थित छलैथ।
 (रिर्पोट : आनंद झा)
(रिर्पोट : आनंद झा)